CELEX: 32017D0888
Language: da
Date: 2017-05-22 00:00:00
Title: Kommissionens gennemførelsesafgørelse (EU) 2017/888 af 22. maj 2017 om ændring af beslutning 2003/467/EF for så vidt angår status som officielt fri for tuberkulose for regionen Umbria i Italien og status som officielt fri for brucellose for Polen, ændring af afgørelse 2004/558/EF for så vidt angår status som fri for infektiøs bovin rhinotracheitis for Tyskland og ændring af beslutning 2008/185/EF for så vidt angår status som fri for Aujeszkys sygdom for visse regioner i Polen og godkendelse af udryddelsesprogrammet for Aujeszkys sygdom for regionen Veneto i Italien (meddelt under nummer C(2017) 3239) (EØS-relevant tekst. )

24.5.2017   
            
            
               DA
            
            
               Den Europæiske Unions Tidende
            
            
               L 135/27
            
         KOMMISSIONENS GENNEMFØRELSESAFGØRELSE (EU) 2017/888
   af 22. maj 2017
   om ændring af beslutning 2003/467/EF for så vidt angår status som officielt fri for tuberkulose for regionen Umbria i Italien og status som officielt fri for brucellose for Polen, ændring af afgørelse 2004/558/EF for så vidt angår status som fri for infektiøs bovin rhinotracheitis for Tyskland og ændring af beslutning 2008/185/EF for så vidt angår status som fri for Aujeszkys sygdom for visse regioner i Polen og godkendelse af udryddelsesprogrammet for Aujeszkys sygdom for regionen Veneto i Italien
   
      
         (meddelt under nummer C(2017) 3239)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig artikel 9, stk. 2, og artikel 10, stk. 2, bilag A.I, punkt 4, i og bilag D, kapitel I, afsnit E, og
   ud fra følgende betragtninger:
   
               (1)
            
            
               Direktiv 64/432/EØF indeholder bestemmelser om handel med kvæg og svin i Unionen samt betingelser, ifølge hvilke en medlemsstat eller en region heraf kan erklæres officielt fri for tuberkulose eller enzootisk kvægleukose for så vidt angår kvægbesætninger.
            
         
               (2)
            
            
               Ifølge Kommissionens beslutning 2003/467/EF (2) er de regioner i medlemsstaterne, der er opført i kapitel 2 i bilag I til beslutningen, erklæret officielt tuberkulosefrie for så vidt angår kvægbesætninger. Italien har forelagt Kommissionen bevismateriale for, at regionen Umbria overholder betingelserne i direktiv 64/432/EØF for at blive anerkendt som en officielt tuberkulosefri region for så vidt angår kvægbesætninger. Derfor bør regionen Umbria opføres i kapitel 2 til bilag I til beslutning 2003/467/EF. Bilag I til beslutning 2003/467/EF bør derfor ændres.
            
         
               (3)
            
            
               Ifølge beslutning 2003/467/EF er de medlemsstater og regioner heraf, der er opført i kapitel 1 og 2 i bilag III til beslutningen, erklæret officielt fri for enzootisk kvægleukose for så vidt angår kvægbesætninger. Alle regioner i Polen, med undtagelse af ni distrikter i Zachodniopomorskie-provinsen, er på nuværende tidspunkt opført i nævnte beslutning som regioner, der er officielt frie for enzootisk kvægleukose. Polen har nu forelagt Kommissionen bevismateriale for, at de resterende ni distrikter overholder betingelserne i direktiv 64/432/EØF for at blive anerkendt som officielt tuberkulosefrie regioner, for så vidt angår kvægbesætninger. Polen har derfor anmodet om, at hele landets område anerkendes som officielt frit for enzootisk kvægleukose.
            
         
               (4)
            
            
               Polen bør derfor opføres som en medlemsstat, der er officielt fri for enzootisk kvægleukose i kapitel 1 i bilag III til beslutning 2003/467/EF, og oplysninger om Polen i kapitel 2 i nævnte bilag bør slettes. Bilag III til beslutning 2003/467/EF bør derfor ændres.
            
         
               (5)
            
            
               I henhold til artikel 9 i direktiv 64/432/EØF kan en medlemsstat, der har et obligatorisk nationalt program til bekæmpelse af infektiøs bovin rhinotracheitis eller Aujeszkys sygdom, forelægge Kommissionen dette program til godkendelse. Ifølge samme artikel kan der kræves supplerende garantier i samhandelen med kvæg og svin inden for Unionen.
            
         
               (6)
            
            
               I henhold til artikel 10 i direktiv 64/432/EØF skal en medlemsstat, der mener, at dens område er helt eller delvis frit for infektiøs bovin rhinotracheitis eller Aujeszkys sygdom, forelægge Kommissionen behørigt bevismateriale herfor. Ifølge samme artikel kan der kræves supplerende garantier i samhandelen med kvæg og svin inden for Unionen.
            
         
               (7)
            
            
               Ved Kommissionens beslutning 2004/558/EF (3) godkendes de programmer til bekæmpelse og udryddelse af infektiøs bovin rhinotracheitis forårsaget af bovin herpesvirus type 1 (i det følgende benævnt BHV1), som de medlemsstater, der er opført i bilag I til nævnte beslutning, har forelagt vedrørende de regioner, der er opført i nævnte bilag, og for hvilke der gælder supplerende garantier, jf. artikel 9 i direktiv 64/432/EØF. Endvidere indeholder bilag II til beslutning 2004/558/EF en liste over de af medlemsstaternes regioner, der betragtes som frie for BHV1, og for hvilke der gælder supplerende garantier, jf. artikel 10 i direktiv 64/432/EØF.
            
         
               (8)
            
            
               Regierungsbezirke Køln og Düsseldorf i delstaten i Nordrhein-Westfalen i Tyskland er i øjeblikket opført i bilag I til beslutning 2004/558/EF. Disse to regioner er de sidste regioner i Tyskland, som endnu ikke er anerkendt som værende frie for BHV1.
            
         
               (9)
            
            
               Tyskland har nu forelagt bevismateriale for Kommissionen med henblik på, at regierungsbezirke Køln og Düsseldorf betragtes som frie for BHV1. Tyskland har derfor anmodet om, at hele landet betragtes som frit for BHV1, og om, at de supplerende garantier for infektiøs bovin rhinotracheitis gælder i overensstemmelse med artikel 10 i direktiv 64/432/EØF.
            
         
               (10)
            
            
               På grundlag af evalueringen af det bevismateriale, som Tyskland har forelagt, bør regierungsbezirke Køln og Düsseldorf ikke længere være opført i bilag I til beslutning 2004/558/EF, og oplysningerne for Tyskland i bilag II hertil bør ændres for at dække alle medlemsstatens regioner. Bilag I og II til beslutning 2004/558/EF bør derfor ændres.
            
         
               (11)
            
            
               Der er ved Kommissionens beslutning 2008/185/EF (4) fastsat supplerende garantier vedrørende flytning af svin mellem medlemsstaterne. Disse garantier har betydning for klassifikationen af medlemsstaterne, for så vidt angår deres sygdomsstatus for Aujeszkys sygdom. Bilag I til beslutning 2008/185/EF indeholder en liste over medlemsstater eller regioner deraf, som er frie for Aujeszkys sygdom, og hvor vaccination er forbudt, og bilag II dertil indeholder en liste over medlemsstater eller regioner deraf, hvor der er iværksat godkendte nationale bekæmpelsesprogrammer til udryddelse af Aujeszkys sygdom.
            
         
               (12)
            
            
               Italien har forelagt bevismateriale for Kommissionen med henblik på godkendelse af sit bekæmpelsesprogram for udryddelse af Aujeszkys sygdom for regionen Veneto og med henblik på behørig opførelse af denne region i bilag II til beslutning 2008/185/EF. På grundlag af evalueringen af det bevismateriale, som Italien har forelagt, bør regionen Veneto opføres i bilag II til beslutning 2008/185/EF. Bilag II til beslutning 2008/185/EF bør derfor ændres.
            
         
               (13)
            
            
               Hele Polens område er i øjeblikket opført i bilag II til beslutning 2008/185/EF. Polen har nu forelagt bevismateriale for Kommissionen med henblik på, at regionerne augustowski, białostocki, Białystok, bielski, hajnowski, moniecki, sejneński, siemiatycki, sokólski, suwalski og Suwałki kan betragtes som frie for Aujeszkys sygdom og med henblik på behørig opførelse af disse regioner i bilag I til beslutning 2008/185/EF. På grundlag af evalueringen af det bevismateriale, bør disse regioner ikke længere være opført i bilag II til beslutning 2008/185/EF, men bør i stedet være opført i bilag I dertil. Bilag I og II til beslutning 2008/185/EF bør derfor ændres.
            
         
               (14)
            
            
               Beslutning 2003/467/EF, 2004/558/EF og 2008/185/EF bør derfor ændres.
            
         
               (15)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag I og III til beslutning 2003/467/EF ændres som angivet i bilag I til denne afgørelse.
   Artikel 2
   Bilag I og II til beslutning 2004/558/EF ændres som angivet i bilag II til denne afgørelse.
   Artikel 3
   Bilag I og II til beslutning 2008/185/EF ændres som angivet i bilag III til denne afgørelse.
   Artikel 4
   Denne afgørelse er rettet til medlemsstaterne.
   
      Udfærdiget i Bruxelles, den 22. maj 2017.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT 121 af 29.7.1964, s. 1977/64.
   
      (2)  Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (EUT L 156 af 25.6.2003, s. 74).
   
      (3)  Kommissionens beslutning 2004/558/EF af 15. juli 2004 om gennemførelse af Rådets direktiv 64/432/EØF for så vidt angår supplerende garantier med hensyn til IBR i forbindelse med handel inden for Fællesskabet med kvæg og godkendelse af de udryddelsesprogrammer, som visse medlemsstater har forelagt (EUT L 249 af 23.7.2004, s. 20).
   
      (4)  Kommissionens beslutning 2008/185/EF af 21. februar 2008 om supplerende garantier med hensyn til Aujeszkys sygdom i medlemsstaternes samhandel med svin og om kriterier for de oplysninger, der skal gives om sygdommen (EUT L 59 af 4.3.2008, s. 19).
   
      BILAG I
      I bilag I og III til beslutning 2003/467/EF foretages følgende ændringer:
      
                  1)
               
               
                  Angivelserne vedrørende Italien i kapitel 2 i bilag I affattes således:
                  »Italien:
                  
                              —
                           
                           
                              Regionen Abruzzo: Provinsen Pescara
                           
                        
                              —
                           
                           
                              Provinsen Bolzano
                           
                        
                              —
                           
                           
                              Regionen Emilia-Romagna
                           
                        
                              —
                           
                           
                              Regionen Friuli-Venezia Giulia
                           
                        
                              —
                           
                           
                              Regionen Lazio: Provinserne Rieti og Viterbo
                           
                        
                              —
                           
                           
                              Regionen Liguria
                           
                        
                              —
                           
                           
                              Regionen Lombardia
                           
                        
                              —
                           
                           
                              Regionen Marche: Provinserne Ancona, Ascoli Piceno, Fermo og Pesaro-Urbino
                           
                        
                              —
                           
                           
                              Regionen Piemonte
                           
                        
                              —
                           
                           
                              Regionen Sardegna: Provinserne Cagliari, Medio-Campidano, Ogliastra, Olbia-Tempio og Oristano
                           
                        
                              —
                           
                           
                              Regionen Toscana
                           
                        
                              —
                           
                           
                              Provinsen Trento
                           
                        
                              —
                           
                           
                              Regionen Umbria
                           
                        
                              —
                           
                           
                              Regionen Veneto.«
                           
                        
            
                  2)
               
               
                  I bilag III foretages følgende ændringer:
                  
                              a)
                           
                           
                              Kapitel 1 affattes således:
                              
                                 »KAPITEL 1
                              
                              
                                 Medlemsstater, der er officielt frie for enzootisk kvægleukose
                              
                              
                                          ISO-kode
                                       
                                       
                                          Medlemsstat
                                       
                                    
                                          BE
                                       
                                       
                                          Belgien
                                       
                                    
                                          CZ
                                       
                                       
                                          Tjekkiet
                                       
                                    
                                          DK
                                       
                                       
                                          Danmark
                                       
                                    
                                          DE
                                       
                                       
                                          Tyskland
                                       
                                    
                                          EE
                                       
                                       
                                          Estland
                                       
                                    
                                          IE
                                       
                                       
                                          Irland
                                       
                                    
                                          ES
                                       
                                       
                                          Spanien
                                       
                                    
                                          CY
                                       
                                       
                                          Cypern
                                       
                                    
                                          LV
                                       
                                       
                                          Letland
                                       
                                    
                                          LT
                                       
                                       
                                          Litauen
                                       
                                    
                                          LU
                                       
                                       
                                          Luxembourg
                                       
                                    
                                          NL
                                       
                                       
                                          Nederlandene
                                       
                                    
                                          AT
                                       
                                       
                                          Østrig
                                       
                                    
                                          PL
                                       
                                       
                                          Polen
                                       
                                    
                                          SI
                                       
                                       
                                          Slovenien
                                       
                                    
                                          SK
                                       
                                       
                                          Slovakiet
                                       
                                    
                                          FI
                                       
                                       
                                          Finland
                                       
                                    
                                          SE
                                       
                                       
                                          Sverige
                                       
                                    
                                          UK
                                       
                                       
                                          Det Forenede Kongerige«
                                       
                                    
                        
                              b)
                           
                           
                              I kapitel 2 udgår alle oplysninger om Polen.
                           
                        
            
   
      BILAG II
      Bilag I og II til beslutning 2004/558/EF affattes således:
      »
            BILAG I
            
                        Medlemsstater
                     
                     
                        Medlemsstatsregioner, for hvilke der gælder supplerende garantier med hensyn til infektiøs bovin rhinotracheitis, jf. artikel 9 i direktiv 64/432/EØF
                     
                  
                        Belgien
                     
                     
                        Alle regioner
                     
                  
                        Tjekkiet
                     
                     
                        Alle regioner
                     
                  
                        Italien
                     
                     
                        Regionen Friuli-Venezia Giulia
                        Den selvstyrende provins Trento
                     
                  
                        Luxembourg
                     
                     
                        Alle regioner
                     
                  
         
            BILAG II
            
                        Medlemsstater
                     
                     
                        Medlemsstatsregioner, for hvilke der gælder supplerende garantier med hensyn til infektiøs bovin rhinotracheitis, jf. artikel 10 i direktiv 64/432/EØF
                     
                  
                        Danmark
                     
                     
                        Alle regioner
                     
                  
                        Tyskland
                     
                     
                        Alle regioner
                     
                  
                        Italien
                     
                     
                        Regionen Valle d'Aosta
                        Den selvstyrende provins Bolzano
                     
                  
                        Østrig
                     
                     
                        Alle regioner
                     
                  
                        Finland
                     
                     
                        Alle regioner
                     
                  
                        Sverige
                     
                     
                        Alle regioner
                     
                  
                        Det Forenede Kongerige
                     
                     
                        Jersey
                     
                  «
   
   
      BILAG III
      Bilag I og II til beslutning 2008/185/EF affattes således:
      »
            BILAG I
            
               Medlemsstater eller regioner deraf, der er frie for Aujeszkys sygdom, og hvor vaccination er forbudt
            
            
                        ISO-kode
                     
                     
                        Member State
                     
                     
                        Regioner
                     
                  
                        BE
                     
                     
                        Belgien
                     
                     
                        Alle regioner
                     
                  
                        CZ
                     
                     
                        Tjekkiet
                     
                     
                        Alle regioner
                     
                  
                        DK
                     
                     
                        Danmark
                     
                     
                        Alle regioner
                     
                  
                        DE
                     
                     
                        Tyskland
                     
                     
                        Alle regioner
                     
                  
                        IE
                     
                     
                        Irland
                     
                     
                        Alle regioner
                     
                  
                        FR
                     
                     
                        Frankrig
                     
                     
                        Departementerne Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne og Yvelines
                     
                  
                        IT
                     
                     
                        Italien
                     
                     
                        Den selvstyrende provins Bolzano
                     
                  
                        CY
                     
                     
                        Cypern
                     
                     
                        Alle regioner
                     
                  
                        LU
                     
                     
                        Luxembourg
                     
                     
                        Alle regioner
                     
                  
                        HU
                     
                     
                        Ungarn
                     
                     
                        Alle regioner
                     
                  
                        NL
                     
                     
                        Nederlandene
                     
                     
                        Alle regioner
                     
                  
                        AT
                     
                     
                        Østrig
                     
                     
                        Alle regioner
                     
                  
                        PL
                     
                     
                        Polen
                     
                     
                        Voivodship podlaskie følgende regioner (powiaty): augustowski, białostocki, Białystok, bielski, hajnowski, moniecki, sejneński, siemiatycki, sokólski, suwalski, Suwałki
                     
                  
                        SI
                     
                     
                        Slovenien
                     
                     
                        Alle regioner
                     
                  
                        SK
                     
                     
                        Slovakiet
                     
                     
                        Alle regioner
                     
                  
                        FI
                     
                     
                        Finland
                     
                     
                        Alle regioner
                     
                  
                        SE
                     
                     
                        Sverige
                     
                     
                        Alle regioner
                     
                  
                        UK
                     
                     
                        Det Forenede Kongerige
                     
                     
                        Alle regioner
                     
                  
         
            BILAG II
            
               Medlemsstater eller regioner deraf, hvor der er iværksat godkendte nationale bekæmpelsesprogrammer for udryddelse af Aujeszkys sygdom
            
            
                        ISO-kode
                     
                     
                        Medlemsstat
                     
                     
                        Regioner
                     
                  
                        ES
                     
                     
                        Spanien
                     
                     
                        Alle regioner
                     
                  
                        IT
                     
                     
                        Italien
                     
                     
                        Regionen Friuli-Venezia Giulia
                        Regionen Veneto
                     
                  
                        LT
                     
                     
                        Litauen
                     
                     
                        Alle regioner
                     
                  
                        PL
                     
                     
                        Polen
                     
                     
                        Provinsen dolnośląskie: alle regioner (powiaty)
                        Provinsen kujawsko-pomorskie: alle regioner (powiaty)
                        Provinsen lubelskie: alle regioner (powiaty)
                        Provinsen lubuskie: alle regioner (powiaty)
                        Provinsen łódzkie: alle regioner (powiaty)
                        Provinsen małopolskie: alle regioner (powiaty)
                        Provinsen mazowieckie: alle regioner (powiaty)
                        Provinsen opolskie: alle regioner (powiaty)
                        Provinsen podkarpackie: alle regioner (powiaty)
                        Voivodship podlaskie følgende regioner (powiaty): grajewski, kolneński, łomżyński, Łomża, wysokomazowiecki, zambrowski
                        Provinsen pomorskie: alle regioner (powiaty)
                        Provinsen śląskie: alle regioner (powiaty)
                        Provinsen świętokrzyskie: alle regioner (powiaty)
                        Provinsen warmińsko-mazurskie: alle regioner (powiaty)
                        Provinsen wielkopolskie: alle regioner (powiaty)
                        Provinsen zachodniopomorskie: alle regioner (powiaty)
                     
                  «